CELEX: C2006/224/44
Language: el
Date: 2006-09-16 00:00:00
Title: Υπόθεση C-305/06: Προσφυγή της 13 ης Ιουλίου 2006 — Επιτροπή των Ευρωπαϊκών Κοινοτήτων κατά της Ελληνικής Δημοκρατίας

16.9.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 224/23
            
         Προσφυγή της 13ης Ιουλίου 2006 — Επιτροπή των Ευρωπαϊκών Κοινοτήτων κατά της Ελληνικής Δημοκρατίας
   (Υπόθεση C-305/06)
   (2006/C 224/44)
   Γλώσσα διαδικασίας ελληνική
   Διάδικοι
   
      Προσφεύγουσα: Επιτροπή των Ευρωπαϊκών Κοινοτήτων (εκπρόσωποι: Γ. Ζαββός και K. Simonsson)
   
      Καθής: Ελληνική Δημοκρατία
   Αιτήματα:
   Η προσφεύγουσα ζητεί από το Δικαστήριο :
   
               —
            
            
               να αναγνωρίσει ότι η Ελληνική Δημοκρατία με το να εμποδίζει ένα οδικό μεταφορέα να χρησιμοποιεί τον πλησιέστερο κατάλληλο σιδηροδρομικό τερματικό σταθμό εκφόρτωσης, να μεταφέρει στα πλαίσια της λειτουργίας των συνδυασμένων μεταφορών μεταξύ κρατών μελών και τις τελικές οδικές διαδρομές που αποτελούν αναπόσπαστο μέρος των συνδυασμένων μεταφορών, παρέβη τις υποχρεώσεις που υπέχει δυνάμει των άρθρων 2 και 4 της οδηγίας 92/106/ΕΟΚ (1) του Συμβουλίου της 7ης Δεκεμβρίου 1992, σχετικά με τη θέσπιση κοινών κανόνων για ορισμένες συνδυασμένες εμπορευματικές μεταφορές μεταξύ κρατών μελών.
            
         
               —
            
            
               να καταδικάσει την Ελληνική Δημοκρατία στα δικαστικά έξοδα.
            
         Ισχυρισμοί και κύρια επιχειρήματα
   Οι ενέργειες των Ελληνικών Αρχών, οι οποίες χαρακτηρίζονται από προστατευτισμό υπέρ ενός κλάδου της εθνικής οικονομίας, εν προκειμένω υπέρ των οδικών εμπορευματικών μεταφορέων της Βορείου Ελλάδος, σε καμμία περίπτωση δεν δικαιολογούν την παρεμπόδιση της άσκησης μια νομοθετικά κατοχυρωμένης οικονιμικής δραστηριότητας, όπως είναι οι συνδυασμένες μεταφορές κατά την έννοια της οδηγίας 92/106/ΕΟΚ, η οποία, κατά το άρθρο 2 αυτής, έπρεπε να εφαρμόζεται από την 1η Ιουλίου 1993.
   
      (1)  ΕΕ L 368 της 17.12.1992, σ. 38